PATVIRTINTA

 Šiaulių ,,Ringuvos“ mokyklos

 direktoriaus 2024 m. kovo 18 d.

 įsakymu Nr. TOV-19

**ŠIAULIŲ „RINGUVOS“ MOKYKLOS MOKINIŲ MOKYMOSI PASIEKIMŲ VERTINIMO IR VERTINIMO REZULTATŲ PANAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šiaulių „Ringuvos“ mokyklos mokinių mokymosi pasiekimų vertinimo ir vertinimo rezultatų panaudojimo tvarkos aprašas (toliau- Aprašas) apibrėžia mokinių mokymosi pasiekimų vertinimo tikslus ir būdus, vertinimo lygmenis ir principus, mokinių kompetencijų vertinimą ir vertinimo rezultatų panaudojimo tvarką. Šiame Apraše mokinių mokymosi pasiekimai apima ir mokinio pažangą, mokinio nuolatinį augimą ir judėjimą iškeltų tikslų link bei ugdymo rezultatus, kurie atspindi mokinių įgytas kompetencijas.

2. Mokinių įgytų kompetencijų vertinimas yra integrali ugdymo proceso dalis. Tai mokytojo ir mokinio tarpusavio sąveika, kurios metu kaupiama informacija apie mokinio mokymąsi, pažangą ir įvairiais būdais teikiamas grįžtamasis ryšys mokiniui.

 **II SKYRIUS**

 **MOKINIŲ MOKYMOSI PASIEKIMŲ VERTINIMO TIKSLAI IR BŪDAI**

3. Mokinių mokymosi pasiekimų vertinimo tikslai:

**3.1. padėti mokytis.** Vertinimas ugdymo procese skirtas informacijai apie mokinių pasiekimus kaupti. Sukaupta informacija padeda suprasti, kaip formuojasi ryšiai tarp mokinio turimos ir naujai įgytos patirties, apmąstyti mokymosi eigą, sėkmių ir nesėkmių priežastis. Šios informacijos pagrindu mokytojo teikiamas grįžtamasis ryšys padeda mokiniui kryptingai mokytis ir įveikti nesėkmes. Šis tikslas įgyvendinamas kasdienio ugdymo praktikoje, taikant įvairias vertinimo ir įsivertinimo strategijas.

**3.2. pripažinti ir sertifikuoti rezultatus.** Šiuo tikslu siekiama nustatyti mokinių mokymosi pasiekimų lygį pasibaigus tam tikram mokymosi laikotarpiui. Šiam tikslui pasiekti kaupiama informacija apie mokinio pasiekimus konkrečiu laikotarpiu.

**3.3. valdyti ugdymo proceso kokybę.** Šis tikslas orientuotas į mokyklos veiklos tobulinimą ir yra būtinas mokyklos lygmens sprendimams priimti.

4. Mokinių mokymosi pasiekimų vertinimo tikslams įgyvendinti naudojami šie vertinimo būdai:

- formuojamasis vertinimas;

- apibendrinamasis vertinimas.

**5. Formuojamasis vertinimas** apibrėžiamas kaip nuolatinis vertinimas ugdymo metu bei gaunamos informacijos panaudojimas tolesniam mokymui planuoti ar koreguoti. Jis apima:

* esamos mokymosi situacijos diagnozavimą, siekiant tikslingai pasirinkti tinkamą mokymo strategiją, mokymosi turinį, mokinių veiklą;
* sąlygų mokiniams mokytis ir pademonstruoti, ką jie išmoko, sudarymą, leidžiančių kiekvienam mokiniui atskleisti savo gebėjimus;
* grįžtamojo ryšio teikimą;
* sąlygų mokiniams mokytis su bendraklasiais ir iš bendraklasių užtikrinimą;
* mokinių skatinimą įsivertinti pasiektą rezultatą.

6. Formuojamojo vertinimo esmė – ne kontroliuoti, o padėti mokytis. Jis padeda numatyti mokymosi perspektyvą, pastiprinti daromą pažangą, sudaro mokiniams ir mokytojams geranoriškai bendradarbiauti. Mokytojas pastebi net menkiausią mokinio pažangą, jo pastangas.

7. Nesiejamas su pažymiu, jo paskirtis – padrąsinti, paskatinti mokinius.

8. Formuojamojo vertinimo metu visų klasių mokiniams taikomos šios vertinimo formos;

* žodinis paskatinimas, padrąsinimas, pagyrimas, linktelėjimas, pritarimas, nepritarimas;
* rezultatų aptarimas su mokiniu žodžiu;
* stebimos ir aptariamos mokymosi pastangos, motyvacija, dalyvavimo pamokoje aktyvumas, gebėjimas dirbti komandoje, veiklos veiksmingumas;
* taikomos vaizdinės grafinės priemonės (kortelės, ženklai, simboliai ir kt.);
* pagyrimai, vertinamieji komentarai raštu el. dienyne.

9. Mokinių, besimokančių pagal pradinio ugdymo individualizuotą programą, mokymosi pasiekimams fiksuoti Vertinimas ir vertinimo informacijai pateikti naudojami komentarai, mokinių darbų aplankai, atsižvelgiant į mokinio asmeninę daromą pažangą ir palyginus su jiems individualizuotoje programoje numatytais pasiekimais.

10. El. dienyne mokinių mokymosi pažanga ir pasiekimai fiksuojami tokiu dažnumu:

|  |  |  |  |  |  |
| --- | --- | --- | --- | --- | --- |
| 1 savaitinė pamoka | 2 savaitinės pamokos | 3 savaitinės pamokos | 4 savaitinės pamokos | 5 savaitinės pamokos | 6 savaitinės pamokos |
| Ne mažiau kaip 2 įvertinimo fiksavimai mokiniui per pusmetį | Ne mažiau kaip 3 įvertinimo fiksavimai mokiniui per pusmetį | Ne mažiau kaip 4 įvertinimo fiksavimai mokiniui per pusmetį | Ne mažiau kaip 5 įvertinimo fiksavimai mokiniui per pusmetį | Ne mažiau kaip 6 įvertinimo fiksavimai mokiniui per pusmetį | Ne mažiau kaip 7 įvertinimo fiksavimai mokiniui per pusmetį |

11. Mokymosi etapui, kai mokytojas įvertina mokinio darbą baigus temą, per pusmetį, metus.

12. Tinkamai įgyvendinamas apibendrinamasis vertinimas turi:

- būti prasmingas – visos suinteresuotos pusės turi aiškiai suprasti kokia mokymosi rezultatų prasmė, ką reiškia gauti mokymosi rezultatai, ką reikėtų daryti toliau;

- remtis kriterijais ir pasiekimų lygių apibūdinimais;

- sudaryti galimybę išmokti;

-vertinti už tai, ką mokinys atliko, o ne už tai, ko neatliko;

-vertinti už mokinių pastangas.

13. Mokinių, besimokančių pagal pradinio ugdymo individualizuotą programą pusmečių ir mokslo metų pabaigoje mokinio pasiekimai vertinami el. dienyno atitinkamoje skiltyje įrašant „p. p. – **Apibendrinamasis vertinimas** siejamas su mokymosi pasiekimų pripažinimu, juo siekiama nustatyti atliktos užduoties ir veiklos kokybę. Jis atliekamas pasibaigus tam tikram padarė pažangą“, „n. p“ – nepadarė pažangos“.

14. 5-10 lavinamųjų, socialinių įgūdžių ugdymo klasių mokinių mokymosi pasiekimai vertinami vieną kartą per mėnesį rašant „įsk.“ – įskaityta“, „neįsk.“ – neįskaityta“, toks pat įrašas fiksuojamas el. dienyno atitinkamoje skiltyje pusmečių, mokslo metų pabaigoje.

15. Lavinamųjų klasių mokinių mokymosi pasiekimų lygiai pagal teikiamą pagalbą:

|  |  |
| --- | --- |
| 4 lygis | Užduotis atlieka savarankiškai |
| 3 lygis | Užduotis atlieka su žodine pagalba, pagalbinėmis mokymo priemonėmis arba atramine medžiaga |
| 2 lygis | Užduotis atlieka su fizine pagalba |
| 1 lygis | Užduotis atlieka bendrų veiksmų pagalba |

16. Mokinių pažanga ir pasiekimai fiksuojami individualizuotose programose pusmečių ir mokslo metų pabaigoje:

 - Įsisavino +

 -Nepilnai įsisavino + -

 -Neįsisavino –

17. Specialiųjų klasių mokinių, besimokančių pagal pagrindinio ugdymo individualizuotą programą, mokymosi pasiekimai vertinami pažymiais, jie siejami su pasiekimų lygiais:

|  |  |  |
| --- | --- | --- |
| Lygis | Pažymys/balas | Pasiekimų aprašymas |
| Aukštesnysis | 10(dešimt)9(devyni) | Užduotis supranta, jas atlieka savarankiškai, iki galo, susidūręs su kliūtimis, randa būdų jas įveikti. Atlikdamas rašto darbus padaro 1-2 klaidas. Geba savarankiškai pritaikyti įgytas žinias praktinėje veikloje. Geba kritiškai įsivertinti. |
| Pagrindinis | 8(aštuoni)7(septyni) | Teikiama mokytojo pagalba atliekant užduotis. Konsultuodamasis įvardija pasitaikančias kliūtis ir jas įveikia., tikslingai klausdamas ar prašydamas pagalbos. Atlikdamas rašto darbus padaro 3-4 klaidas. Su mokytojo pagalba geba įsivertinti. |
| Patenkinamas | 6(šeši)5(penki) | Naudodamasis mokytojo ar mokytojo padėjėjo pagalba ir savo pastangomis atlieka užduotis pagal pateiktą pavyzdį ar specialiai parengtą modelį. Atlikdamas rašto darbus padaro 5-6 klaidas. Geba paprašyti pagalbos |
| Slenkstinis | 4(keturi) | Su mokytojo ar mokytojo padėjėjo maksimalia pagalba atlieka užduotis atsakydamas į nukreipiamuosius klausimus. Atlikdamas užduotis vadovaujasi parengtomis instrukcijomis, etapais, žingsniais,, pagalbinėmis ugdymo priemonėmis |

18. Pasiekimų lygiai yra gairės mokytojui, planuojant ugdymo procesą, numatant aukštesnius lūkesčius visiems mokiniams.

19. Mokinių mokymosi pasiekimai vertinami sistemingai. Pažymių skaičius per pusmetį: jei dalykui skirta mokytis n pamokų per savaitę, vertinama ne mažiau kaip n + 2 pažymiais per pusmetį.

20. Mokomųjų dalykų – dorinio ugdymo, informatikos, muzikos, dailės, fizinio ugdymo, pilietiškumo pagrindų, gyvenimo įgūdžių – pamokose mokinių pasiekimai vertinami „įskaityta“, „neįskaityta“ fiksuojant vertinimą el. dienyne ne rečiau kaip 1 kartą per mėnesį mokiniui.

21. Pusmečių ir metiniai įvertinimai išvedami ir reikalingi įrašai el. dienyne įrašomi ne vėliau kaip paskutinę pusmečio/metų dieną. Pusmečio pažymys išvedamas iš to pusmečio pažymių, skaičiuojant jų aritmetinį vidurkį ir taikant apvalinimo taisyklę.

22. Mokytojai pasirinktu būdu fiksuoja individualią mokinio pažangą, analizuoja rezultatus, juos aptaria su mokiniu, numato reikiamos individualios pagalbos kryptis. Kiekvienoje pamokoje mokinys įsivertina savo veiklą, taikomi įvairūs metodai, būdai (laisvos formos refleksijos, struktūruoti klausimai, įvairios grafinės formos, simboliai ir kt.).

23. Pasibaigus pusmečiui ir mokslo metams klasių vadovai per 2 darbo dienas pristato mokinių pažangumo suvestines pagal lygius direktoriaus pavaduotojui ir skatinimo darbo grupei.

24. Mokslo metų pabaigoje mokinių pažanga ir pasiekimai fiksuojami pildant „Ugdymo(si) pasiekimų ir pažangos vertinimo“ formas. (Priedas Nr.1, Priedas Nr. 2).

**III SKYRIUS**

  **MOKINIŲ MOKYMOSI PASIEKIMŲ VERTINIMO LYGMENYS**

25. Vertinimas mokykloje įgyvendinamas asmeniniu (mokinio), tarpasmeniniu (kelių mokinių), bendruomeniniu (klasės ir mokyklos) lygmeniu, kurie dera tarpusavyje ir sudaro bendrą sistemą.

26. **Asmeninis (mokinio) lygmuo** apima mokinio konkrečių mokymosi pasiekimų įvertinimą ir įsivertinimą. Įsivertinimas yra planuojamas ir įgyvendinamas padedant mokytojui. Įvertinimo ir įsivertinimo metodai bei priemonės parenkami atsižvelgiant į individualius mokinio poreikius, polinkius bei galimybes.

27**. Tarpasmeninis (kelių mokinių )lygmuo** apima mokinių tarpusavio įsivertinimą pagal konkrečias kompetencijas. Įvertinimas ir įsivertinimas yra planuojamas ir įgyvendinamas padedant mokytojui. Metodai ir priemonės parenkami atsižvelgiant į mokinių tarpusavio santykius, darbo grupėse patirtį ir kitas svarbias grupių charakteristikas.

28. **Bendruomeninis klasės lygmuo** apima mokytojo planuojamą ir įgyvendinamą klasės mokinių pasiekimų vertinimą. Mokinių pasiekimų vertinimo būdai, metodai bei priemonės parenkami atsižvelgiant į mokymosi tikslus, konkretaus mokomojo dalyko specifiką. Mokytojas atsižvelgia į visos klasės ir kiekvieno mokinio poreikius, polinkius bei galimybes ir prasmingai derina visus vertinimo būdus.

29. **Bendruomeninis mokyklos lygmuo** apima vertinimą mokyklos mastu, mokinių pasiekimų analizę pusmečių, mokslo metų pabaigoje. Mokytojai kolegialiai priima sprendimus, drauge kuria ir palaiko vertinimo kultūrą mokykloje.

**IV SKYRIUS**

 **MOKINIŲ ĮGYTŲ KOMPETENCIJŲ VERTINIMAS**

30. Mokyklos gyvenimas užtikrina, kad mokiniai ugdosi kompetencijas atlikdami užduotis pamokų metu, dalyvaudami kitose ugdomosiose veiklose. Mokytojai, vertindami mokinių įgytas kompetencijas, vadovaujasi nuostata, kad:

30.1. ugdant mokinių kompetencijas dalyku, jos vertinamos kartu su dalykiniais pasiekimais;

30.2. mokinių kompetencijos įgyjamos dalyvaujant socialinėse, pilietinėse, kultūrinėse ir kitose ugdomosiose veiklose.

31. Sukaupta informacija ir kiti mokinių įgytų kompetencijų įrodymai tam tikro mokymosi etapo pabaigoje apibendrinami žodiniu ar rašytiniu komentaru.

32. Mokinių įgytų kompetencijų ugdymo pagrindas yra prasmingos veiklos ir turtingos užduotys. Joms įgyvendinti pasitelkiami įvairūs mokymosi šaltiniai bei aplinkos, svarstomi mokiniams aktualūs klausimai bei problemos ir mokomasi skirtingose aplinkose.

33. Mokinio įgytoms kompetencijoms vertinti svarbus veiksmingas grįžtamasis vertinimas. Tai yra mokiniui teikiama informacija apie jo pasiekimus ir mokymosi kelią pamokų metu ir dalyvaujant socialinėse, pilietinėse, kultūrinėse bei kitose mokyklos ugdomosiose veiklose. Grįžtamasis ryšys yra abipusis. Teikdami grįžtamąjį ryšį mokytojai palaiko mokinius, skatina juos būti atvirais, ieškoti, nebijoti klysti. Grįžtamasis ryšys teikiamas įvairiomis formomis (žodžiu, raštu, neverbaline kalba) ir skatina mokinį pasitikėti savo jėgomis, siekti geresnių rezultatų, motyvuoti mokytis.

**V SKYRIUS**

 **MOKINIŲ MOKYMOSI PASIEKIMŲ VERTINIMO REZULTATŲ PANAUDOJIMAS**

34. Vertinimo rezultatų panaudojimą nusako vertinimo tikslas. Gauti rezultatai vertinant mokinių pasiekimus pasirinktu būdu yra naudojami pagal paskirtį, ugdymo procesui tobulinti – padėti mokytis, patvirtinti rezultatus ir išsilavinimą, stebėti ir valdyti ugdymo kokybę.

35. Formuojamuoju būdu vertinamas kasdienis mokymasis ir mokinio pažanga, kurio metu sukaupiama informacija, kuri naudojama kasdieniam mokymosi procesui stebėti, planuoti ir jį tobulinti.

36. Vertinant pasiekimus apibendrinamuoju būdu mokinių rezultatai naudojami mokinio pasiekimų lygiui nustatyti, užfiksuoti ir vėliau panaudoti rezultatams įskaityti, mokymosi pasiekimams patvirtinti ir mokinių skatinimui.

**VI SKYRIUS**

 **MOKINIŲ MOKYMOSI PASIEKIMŲ VERTINIMO PRINCIPAI**

37. Mokinių pasiekimų vertinimo esmė – padėti mokiniui mokytis ir tobulėti. Mokinių pasiekimų vertinimas grindžiamas atvirumu, nešališkumu, visų mokyklos bendruomenės narių bendravimu ir bendradarbiavimu.

38. Vertinant mokinių pasiekimus laikomasi nuostatos, jog kiekvienas mokinys gali augti ir tobulėti, kai jam sudaromos jo poreikius atitinkančios sąlygos bei teikiama reikalinga pagalba.

39. Mokytojas, planuodamas, organizuodamas ir įgyvendindamas mokinių pasiekimų vertinimą:

39.1. vadovaujasi Pedagogų etikos kodeksu, patvirtintu Lietuvos Respublikos švietimo ir mokslo ministro 2018 m. birželio 11 d. įsakymu Nr.V-561 „Dėl Pedagogų etikos kodekso patvirtinimo“;

39.2. ugdymo procese taiko adekvačius mokinių mokymosi pasiekimų stebėsenos ir vertinimo metodus;

39.3. kuria ir palaiko į mokymąsi orientuotą vertinimo kultūrą;

39.4. nuolat aptaria su mokiniais mokinių mokymosi pasiekimų vertė kiekvieno mokinio mokymuisi;

39.5. tobulina instrumentus, padedančius įvertinti mokinių mokymosi pasiekimus ir įgytas kompetencijas;

39.6. teikia informaciją ir išsamiai paaiškina tėvams (globėjams, rūpintojams) apie mokinių mokymosi pasiekimus ir problemas aptariant individualių ugdymo planų įgyvendinimą, individualių pokalbių, klasės tėvų susirinkimų metu;

39.7. vertinimo proceso metu gerbia mokinių privatumą ir išlaiko konfidencialumą;

39.8. tinkamai tvarko mokinių mokymosi pasiekimų stebėsenos ir vertinimo duomenis.

**VII SKYRIUS**

 **BAIGIAMOSIOS NUOSTATOS**

40. Šiaulių „Ringuvos“ mokyklos mokinių mokymosi pasiekimų vertinimo ir vertinimo rezultatų panaudojimo tvarkos aprašas skelbiamas mokyklos internetinėje svetainėje ir elektroniniame dienyne.

41. Šis Aprašas esant būtinybei gali būti peržiūrimas ir koreguojamas mokyklos direktoriaus įsakymu.